Plod
Plod (lat. fructus) – u botanici – je reprodukcijski organ viših biljaka, skrivenosjemenjača. To je zasebna rasplodna cjelina, koja nastaje od usplođa, odnosno plodnih listova, (perikarpa). U njemu se nalazi jedna ili više sjemenki (semen). Nastaje nakon oplodnje cvijeta, a pored plodnice, u sastav ploda se uključuju i drugi dijelovi cvijeta, kao čaška i cvjetište. U oplođenom cvijetu nastaje onoliko plodova koliko je imao plodnica. Usplođe može biti vrlo tvrdo, kožasto, mesnato, sočno ili drugačije konzistencije, a često je podijeljeno na vanjski dio tanke kožice, koja se označava kao egzokarp; unutarnji sloj je u obliku tvrde koštice – endokarpa, a srednji je višeslojni mezokarp.